|  |  |
| --- | --- |
|  |  |
| Mødereferat | 13. januar 2021 |
| Forum | SU |  |
| Møde afholdt | 12. januar 2021 |  |
| Sted | Zoom |  |
| Referent | Christina Holbøll og Lene El Mongy |  |

Til stede

Benedikte Brinker – Institutleder (BB)

Christina Holbøll – Institutadministrator (CH)

Hilda Rømer Christensen – Rep. for VIP (HC)

Morten Wendler Jørgensen – Rep. for Ph.D. (MJ)

Lene Lisbet El Mongy – Rep. for TAP (LM)

Poul Poder – Arbejdsmiljørepræsentant (PP)

Afbud

Jakob Demant - Studieleder.

Dagsorden

1. Godkendelse af dagsorden
2. Godkendelse af referat
3. Orientering om møde med Whitecloud og IL, SL, Ph.D. programleder, IA og TR (konsulentfirma som i løbet af 2021 vil stå for en proces om sexisme og seksuelle krænkelser på SAMF Institutterne
4. Fremlæggelse af Sociologisk Instituts opdaterede procedure for håndtering af seksuelle krænkelser
5. Præsentation og drøftelse af SAMF udkast til rapport om arealbehov 2024
6. Orientering af ny Fakultets enhed for Forskning, udvikling og Kommunikation
7. Arbejdsmiljø under hjemsendelse
8. Evt.

Ad.1) **Godkendelse af dagsorden**

Dagsorden blev godkendt med tilføjelse af nyt punkt 7

Ad. 2) **Godkendelse af referat**

Referat fra mødet 10. september 2020 blev godkendt.

Ad. 3) **Orientering om møde med Whitecloud og IL, SL, Ph.D. programleder, IA og TR**

Benedikte redegjorde for baggrunden for projektet med fokus på seksuelle krænkelser, som konsulentfirmaet Whitecloud vil stå for. Det vil omfatter alle institutter på SAMF. Der er afholdt det første møde med Whitecloud. Der var på mødet enighed om, at processen vil fungere bedst, hvis den ligger på et tidspunkt, hvor der er adgang til campus.

Processen vil inkludere forskellige workshops med både medarbejdergrupper og studerende.

Hilda sagde, at det er vigtigt at tage udgangspunkt i erfaringerne som SI allerede har gjort sig, fx de to seminarer, hvor der blev arbejdet med VIP-VIP relationer og VIP-TAP relationer.

Poul sagde, at det er vigtigt hvordan det bliver ”framet”, fx om vi taler om seksuelle krænkelser, sexisme eller ligeværd.

Benedikte rundede punktet af med at konkludere, at det er vigtigt at Whitecloud lærer instituttet at kende, så processen rammer rigtigt. Derfor er det også mest hensigtsmæssigt, at vi følger Whiteclouds metode.

Ad. 4) **Fremlæggelse af Sociologisk Instituts opdaterede procedure for håndtering af seksuelle krænkelser**

Benedikte sagde at proceduren er den samme, men at der alene er tale om en opdatering af, hvem medarbejderne kan kontakte.

Proceduren kommer til at ligge på instituttets side på kunet.ku.dk

Benedikte tilføjede, at hvis medarbejderne ønsker en tale om en sag og være anonym, skal de henvende sig til en medarbejderrepræsentant. Hvis en medarbejder henvender sig til ledelsen, har ledelsen handlepligt og kan ikke sikre anonymitet. Alle sager behandles fortroligt.

Ad. 5) **Præsentation og drøftelse af SAMF udkast til rapport om arealbehov 2024**

Benedikte redegjorde for rapportens principper og konklusioner, herunder at flytning forudsætter opførelse af auditorier og andre større undervisningslokaler. I forhold til kontorer lægger rapporten op til en højere grad af delekontorer men også flere mindre mødelokaler til vejledning, online-møder mv.

Poul spurgte til beregningernes grundlag, og Christina redegjorde for nogle af forudsætningerne og beregningsmetoderne.

Hilda sagde, at hun fandt det klogt at være proaktivt på denne agenda vedr. campusplaner. Hun mente dog, at det var hensigtsmæssigt, at der også er en åbenhed over for muligheden for at blive på CSS.

Både Hilda og Poul var kritiske over for, at det ser ud til, at muligheden for at have større bogsamlinger bliver reduceret.

Morten sagde, at hvis perspektivet er 2-4 mands kontorer lyder det spiseligt. Bliver det flere, påvirker det arbejdsmiljøet negativt.

Hilda og Poul appellerede til, at også muligheden for at blive på CSS undersøges grundigt og loyalt.

Ad. 6) **Orientering af ny Fakultetsenhed for forskning, udvikling og kommunikation**

Benedikte orienterede kort om den nye enhed. Hilda tilføjede, at TR på tværs af SAMF havde gjort opmærksom på, at processen var for forhastet.

Ad. 7) **Arbejdsmiljø under hjemsendelse**

I takt med at hjemsendelsen trækker ud, drøftede SU, hvordan vi bedst understøtte det fortsatte arbejde hjemmefra. SU besluttede, at Christina skriver til VIP, at der er mulighed for at hjemtage IT-udstyr og kontorstol. Hvis man ikke har adgang til bil, kan instituttet betale for en taxa.

Poul og Christina melder tilbage til FAMU om instituttets erfaringer, og SU får skemaet til orientering.

Hilda spurgte, om der ville blive givet ekstra normtimer som følge af fortsat online undervisning. Benedikte sagde, at det i givet fald skal besluttes på tværs af SAMF og opfordrede til at bringe det op på FSU.

Ad. 8) **Evt.**

Poul nævnte, at der var blevet afholdt et møde om undervisning på campus i december. Det var ikke hensigtsmæssigt, at det var op til den enkelte at melde ud, hvis man foretrak at deltage online. Benedikte svarede, at alle COVID-19 retningslinjer blev overholdt, og da der alligevel kom ønske om at deltage online, blev dette også imødekommet.